Lav et referat af nedenstående tekst:

Tekst:
Operahuset i Sydney er så ikonisk, at alle kan se det for sig, bare man nævner navnet. Manden bag, Jørn Utzon, ville mandag den 9. april være fyldt 100 år - og hans runde dag fejres i stor stil i Aalborg, hvor han er fra. Programmet involverer både dokumentarpremiere, verdensudstilling og et royalt besøg. Programmet begynder officielt klokken 14 og ser sådan her ud: Klokken 14: ”Horisont - et Operahus og en verden til forskel”-udstillingen åbner officielt i Utzon Center i Aalborg. Kronprins Frederik klipper snoren til udstillingen, der hylder arkitekten, og hvor også Jørn Utzons børn, Lin og Jan Utzon, deltager. Denne del af programmet er kun for inviterede. Klokken 15.10: Kronprins Frederik forlader udstillingen og Utzon Center. Herefter er udstillingen åben for offentligheden frem til klokken 22. Udstillingen kan opleves frem til den 21. oktober, hvor den rejser videre til København. Klokken 17: Verdenspremiere på "Utzon100"-filmen i Musikkens Hus. Dokumentarfilmen portrætterer både mennesket, familiefaderen og geniet Jørn Utzon. Premieren indledes med en såkaldt "Louisiana Live on stage" i Koncertsalen, Musikkens Hus, hvor Lin Utzon, Lene Borch Hansen & Lasse Andersson snakker om Jørn Utzon. Herefter vises filmen, og til sidst har alle publikummer mulighed for at opleve udstillingen i Utzon Center mod forevisning af deres billet.

Referat:
Mandag den 9. april ville Aalborg-drengen og den verdenskendte arkitekt Jørn Utzon være fyldt 100 år. Det markeres med både verdensudstilling, royalt besøg og premiere på en dokumentarfilm.